《小园》
元代·方回

累土为台就浚池，小园聊尔寄娱嬉。
栽花谁觉似贫户，煮菜自量无厌时。
月下秋声长不寐，水中树影最宜诗。
客来客去频欢喜，只为能饶一着棋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。